– Ваҡытында беҙҙең төбәктә һунарсылар күп булды. Йомаштан Ғәле Райманов, Ҡаһарман Райманов ағайҙар етәкселегендәге 4-5 һунарсы бергә йөрөнө. Бынан тыш Ишбирҙенән Өмөтҡужа Сыртланов яңғыҙы ғына ла бүрегә ташлана торғайны. Беренсе Этҡолдан Фирғәт Вәлитов та бүре аулаусы булараҡ танылыу алған ине. Хәҙер уның юлын улы Фәнил Вәлитов дауам итә. Уға бүре һуғып алыу нескәлектәрен үҙем өйрәттем.